Diari Oficial de la Generalitat Valenciana


Sumari del DOGV 6392, del 08-11-2010 (2010/11899)

RESOLUCIÓ de 29 d'octubre de 2010, de la consellera de Justícia i Administracions Públiques, per la qual es concedixen les ajudes econòmiques destinades a les entitats locals per a la seua incorporació a la plataforma electrònica comuna d'administració electrònica de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6392

Data del DOGV
:   08-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11361


Data del document
:   29-10-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 d'octubre de 2010, de la consellera de Justícia i Administracions Públiques, per la qual es concedixen les ajudes econòmiques destinades a les entitats locals per a la seua incorporació a la plataforma electrònica comuna d'administració electrònica de la Comunitat Valenciana. [2010/11849]  
Per l'Orde 12/2010, de 13 d'agost, de la Conselleria de Justícia i Administracions Públiques, es van regular i convocar les ajudes econòmiques destinades a les entitats locals per a la seua incorporació a la plataforma electrònica comuna d'administració electrònica de la Comunitat Valenciana (DOCV núm. 6348, de 6 de setembre de 2010).  
Segons el que disposa l'esmentada orde, les sol·licituds d'ajudes es resoldran en el termini màxim de tres mesos a comptar del dia de la seua entrada en l'òrgan competent per a la tramitació, el qual, d'acord amb el Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOCV núm. 6146, de 17 de novembre de 2009), es correspon amb este departament autonòmic.  
Segons el que disposa l'apartat 6 de l'article 13 de l'Orde 12/2010, de 13 d'agost, les resolucions dictades a la seua empara, seran objecte de publicació en este diari oficial.   
En conseqüència, en compliment de l'article 18 de la Llei 38/2003, de 17 de novembre, General de Subvencions, i de l'esmentat article 13 de l'Orde 12/2010, de 13 de setembre, de conformitat amb la proposta formulada per la Comissió Avaluadora, i els criteris de valoració i adjudicació establits en els article 12 i 15 de l'esmentada orde, resolc:  
Primer   
Concedir les entitats sol·licitants relacionades en l'annex I les quanties que s'hi determinen, per a la seua incorporació a la plataforma electrònica comuna d'administració electrònica de la Comunitat Valenciana.   
Segon  
Denegar les ajudes sol·licitades a les entitats sol·licitants relacionades en l'annex II pels motius que s'hi expressen.   
Tercer  
Estes ajudes s'adjudiquen amb càrrec als pressupostos de la Generalitat per a l'exercici 2010, aplicació econòmica 53.28.83.933.83.2, línia de subvenció T7086000, denominació Ciutats Digitals.  
Quart  
Les entitats sol·licitants beneficiàries de les ajudes estan obligades al compliment del que establix l'article 16 de l'Orde 12/2010, de 13 d'agost, de la Conselleria de Justícia i Administracions Públiques, així com a la resta d'obligacions que la normativa aplicable determine.  
Cinqué  
Les entitats sol·licitants beneficiàries hauran, igualment, de justificar les ajudes en els termes que preveu l'article 17, així com en la resta de la normativa que siga d'aplicació.   
El termini de justificació previst en l'apartat 2 de l'article 17 de l'Orde 12/ 2010, de 13 setembre, finalitzarà el dia 1 de desembre de 2010.   
Sisé  
Les entitats sol·licitants beneficiàries de les ajudes presentaran la documentació exigida per a la seua justificació preferentment a la seu de la Direcció General de Modernització de la Conselleria de Justícia i Administracions Públiques, sítia al carrer Colom, 66, planta tercera, de la ciutat de València, o a les oficines PROP d'Alacant (Torre de la Generalitat - Rambla Méndez Núñez, 41), de Castelló (Germans Bou   
ANNEX I  
- Avinguda Germans Bou, 47), o de València (Colom, - Carrer Colom, 80).  
Seté  
Contra la present resolució, que posa fi a la via administrativa, es podrà interposar, potestativament recurs de reposició davant del mateix òrgan que l'ha dictat, en el termini d'un mes comptat des de l'endemà de la seua publicació; o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que s'estime adequat.  
València, 29 d'octubre de 2010.- La consellera de Justícia i Administracions Públiques: Paula Sánchez de León Guardiola.  
ANNEX II  
  
\* \* \* \* \* \* \* \* \* \*  
ANEXO I  
  
ANEXO II  
